### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for initiati-verne blev formidlet i 2019 til de 22 byer over 200 indbyggere. De forskellige byer arbejder via aktionsgrupper med indsatser/initiativer. På mødet forelægges fem projekter i [adresse] lokalområde (aktivitetsplads, bord-/bænkesæt, lys på sti, infotavler og nye legepladsredskaber til legeplads) med henblik på beslutning om frigivelse af midler til forslagene. Administrationen har i forhold til forslaget forholdt sig til aktionsgruppens beskrivelse af gennemførsel og de krav som har ligget til grund for ’Få det Fikset’ projektet.

## Indstillinger

Direktøren indstiller, at

1. ansøgningen godkendes med en rammebevilling på 500.000 kr.
2. de afledte årlige driftsudgifter, der forventes i alt at udgøre 4.500 kr. til el-forbrug og vedligeholdelse, tilrettes det administrative budget fra året efter ibrugtagning.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne heri er,

at puljen skal anvendes til investeringer i anlæg og by-inventar, der enten ikke findes i dag eller som skal ændres/udvides. Og uanset formål skal anvendelsen være rettet mod det offentlige rum.

at der skal etableres en demokratisk proces i hvert lokalsamfund. Og det enkelte lokalsamfund indstiller projekterne til kommunen med endelig godkendelse i økonomiudvalg og kommunalbestyrelse.

Den konkrete ansøgning fra [adresse] området:

Rørbyområdet holdt borgermøde den 30. maj 2021, hvor de projekter, som aktionsgruppen i [adresse] fremlagde blev vedtaget med 73 stemmer for 0 stemmer imod.

Følgende fem projekter blev godkendt på mødet:

* aktivitetsplads (Multibane, Curt Jakobsen, Musikanlæg, 2 sheltere og bålplads)
* bord-/bænkesæt
* lys på sti
* infotavler
* nye legepladsredskaber

Det er disse projekter lokalområdet har sendt samlet ansøgning ind på. Lokalområdet har også søgt og fået bevilget fondsmidler til realisering af projektet - som supplement til midlerne fra 'Få det Fikset'-puljen.

*Administrationens bemærkninger*Projektet opfylder de rammer for anvendelse af puljen, der er skitseret i bilaget til budgetaftalen.

Administrationen har bedt om anden løsning i forhold til belysning på sti. Der er indhentet tilbud herpå, og løsningen kan indeholdes i det oprindelige projekt.

Afvanding fra aktivitetsområdet skal ansøges tilkoblet til eksisterende dræn.

Administrationen har herudover ikke yderligere bemærkninger til selve projektet.

*Afledte driftsudgifter*Projektet medfører afledte årlige driftsudgifter på 4.500 kr. 1000 kr. dækker udgifter til strøm til aktivitetspladsen og 3.500 kr. til øvrig drift af denne. Drift af aktivitetspladsen varetages af RVIF.

Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter ibrugtagning.

## Økonomiske konsekvenser

Ulf Jespersen lokalområdes samlede andel af puljen til Lokalsamfundenes ’Få det Fikset’ projekter er 500.000 kr. Den ansøgte projekt beløber sig til 1.551.190 kr. eksklusiv moms. Der er opnået tilsagn om ekstern støtte fra fonde og den lokale idrætsforening på udgifterne udover 500.000 kr.

Hvis projekterne godkendes er restrådighedsbeløbet herefter 0 kr.

Når projektet er gennemført og de endelige omkostninger er kendt, vil en eventuel uforbrugt del af rammen til projektet kunne tilgå øvrige ’Få det Fikset’ projekter i [adresse].

De afledte driftsudgifter tilrettes det administrative budget fra året efter ibrugtagning.

[adresse] bemærkninger er indarbejdet i sagen.

### Sagens forløb

23-03-2022 Økonomiudvalget
Anbefales.